《莫相憎吟》
明代·曹于汴

凤麟天之产，蛇蝎亦天生。谁不秉至情，杂纷缘五行。

世衰鲜教化，遂致终懵懵。抑以天道远，难测者冥冥。

不有不肖子，积慝家无倾。怙恶傥知悛，奚至贯满盈。

利名或滥被，只因乾泽宏。辟彼甘澍降，荆棘亦敷荣。

一瞬总归尽，忽忽电光明。相逢幸相怜，切愿莫相憎。

作者简介：曹于汴，字自梁，一字贞予，解州安邑（今山西省运城市）人。明代万历二十年（公元1592年）进士。以淮安推官徵授刑科左、右给事中，转吏科给事中，遇事敢言。擢太常少卿。光宗时，转大理少卿。熹宗立，迁左佥都御史，佐赵南星主京察，进吏部右侍郎。力抉善类，为魏忠贤所斥。崇祯初，拜左都御史，振顿宪规。他平生制行高洁，风节凛然。荆著有《仰节堂集》十四卷，与《共发编》均《四库总目》并传于世。崇祯七年（1634年）卒，年77岁。赠太子太保。